google/wiki40b huggingface dataset:
Nefrón

Nefrón je základná stavebná a funkčná jednotka obličky. Skladá sa z Malphigiho telieska a siete kanálikov. Jeden nefrón má dĺžku asi 3 až 10 cm, pričom každá oblička obsahuje okolo milión nefrónov. Celková dĺžka ich kanálikov sa pohybuje okolo 10 km.

Malpighiho teliesko

Tvorba moču sa začína práve v Malpighiho teliesku (niekedy označované aj obličkové), uloženom v povrchovej časti kôry. Je to okrúhly útvar s priemerom asi 20 mikrometrov. Tvoria ho glomerulus (klbko vlásočníc; lat. glomerulus) a Bowmanov vačok (alebo puzdro; lat. capsula glomeruli).
Glomerulus je klbko krvných vlásočníc (kapilár) v strede obličkového telieska. Krv doň privádza tenká prívodná cieva (vas afferens) a odvádza ešte tenšia odvodná cieva (vas efferens). Obaľuje ho Bowmanov vačok, ktorý má dva listy. Vnútorný prilieha tesne na kapiláry glomerulu, vonkajší tvorí obal telieska obličky. Vonkajší a vnútorný list od seba prechádzajú v mieste, kde do glomerulu vstupujú a vystupujú prívodná a odvodná cieva. Toto miesto sa nazýva cievny pól (polus vasculosus).
Medzi vonkajším a vnútorným listom je úzky priestor, do ktorého sa z glomerulu dostáva ultrafiltráciou z krvi pretekajúcej cievami glomerulu veľmi riedky primárny moč. Filter je priepustný pre všetky zložky krvi, okrem krvných buniek a bielkovín s molekulovou hmotnosťou vyše 70 000 - 80 000. Tento primárny moč je teda čistá krvná plazma, len bez proteínov.
Glomerulárny filter tvoria bunky vnútornej steny Bowmanovho vačku. Jeho základ tvorí bazálna membrána, na ktorú zo steny glomerulu priliehajú endotelové bunky krvných kapilár. Zo strany Bowmanovho puzdra sú to veľké bunky (podocyty) vnútorného listu. Ich výbežky sa navzájom tesne prepletajú.
Liberalizmus

Pod označením liberalizmus (latinsky liber – slobodný, liberalis – slobody sa týkajúci, slobodomyseľný) vystupujú dnes už rozdielne politické smery. Začiatkom tohoto označenia je ideológia, ktorá sa objavila v 19. storočí v Španielsku.

Druhy liberalizmu a jeho vývoj

Liberalizmus stojí v protiklade s totalitou. Od anarchizmu sa liberalizmus odlišuje tým, že štát považuje ochranu slobody za nutné, no výnimkou je však anarchokapitalizmus, jedna z jeho foriem.
Pramene liberalizmu siahajú do doby osvietenstva, vzniku slobodného pohľadu na svet, a jeho uplatnenie vo filozofii a politike. Liberalizmus chce oslobodiť spoločnosť od neslobody. Základom jeho politickej filozofie je indivíduum, občan, ktorý má čo najväčšiu slobodu. Sloboda je podľa liberálneho presvedčenia základom spoločnosti, na ktorom štát, politika a hospodárstvo spočívajú a ktorý štát chráni. Kde začína osobná sloboda, končí štátna moc, ktorá môže zakročiť iba vtedy, keď je porušená osobná sloboda.

Predstavitelia

Predstaviteľmi liberalizmu v rôznych krajinách a obdobiach boli napr: Karl Raimund Popper, Friedrich August von Hayek, John Locke, Margaret Thatcherová,David Hume, Adam Smith, Thomas Jefferson, Jeremy Bentham, Frederic Bastiat, Ludwig von Mises, Ayn Rand, Milton Friedman, David Friedman, ... .
Bénodet

Poloha

Obec má rozlohu 10,53 km². Najvyšší bod je položený 59 m n. m. a najnižší bod 0 m n. m.

Obyvateľstvo

Počet obyvateľov obce je 3 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chantelle (obec)

Poloha

Chantelle má rozlohu 10,96 km². Najvyšší bod je položený 349 m n. m. a najnižší bod 258 m n. m.

Obyvateľstvo

Chantelle má 1062 obyvateľov (2009).
Graf vývoja obyvateľstva:
Zdroje: INSEE
Kláštor Želiv

Želivský kláštor je kláštor v obci Želiv.

Dejiny

Kláštor založil v roku 1139 Soběslav I. Pôvodne v ňom sídlili benediktíni, v roku 1149 ich vystriedali premonštráti.
V rokoch 1420 a 1424 bol kláštor dobytý a poškodený husitmi. Vo svojej histórii niekoľkokrát vyhorel a bol tiež často prestavovaný. Posledné zásadnejšie úpravy, ktoré urobil Jan Blažej Santini-Aichel v štýle barokovej gotiky, pochádzajú zo začiatku 18. storočia.
V rokoch 1950 až 1954 slúžil kláštor ako internačný tábor pre politicky nepohodlných kňazov a mníchov. 
8. februára 2010 bol zapísaný na zoznam národných kultúrnych pamiatok.
Gourdon (Lot)

Poloha

Obec má rozlohu 45,56 km². Najvyšší bod je položený 323 m n. m. a najnižší bod 130 m n. m.

Obyvateľstvo

Počet obyvateľov obce je 4 497 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blažej Krasnovský

Životopis

Základnú školu ukončil v rodisku, potom študoval na Strednej všeobecnej vzdelávacej škole v Sobranciach, kde maturoval v roku 1969 a v štúdiu pokračoval na Obchodnej fakulte Vysokej školy ekonomickej v Bratislave, ktorú ukončil absolutóriom v roku 1977. V rokoch 1972 – 1995 pracoval v Slovenskej poisťovni, kde zastával rôzne významné funkcie, medzi inými aj funkciu riaditeľa. Popri svojej náročnej práci sa dal na štúdium teológie, ktoré ukončil titulom Mgr. na Gréckokatolíckej bohosloveckej fakulte UPJŠ v Prešove v roku 1996. Od roku 1991 zastával rôzne vrcholné ekonomické funkcie v akciových spoločnostiach, bol členom predstavenstiev a dozorných rád vo viacerých slovenských bankách, bol predsedom Dozornej rady Fondu národného majetku a stal sa i riaditeľom sekcie kapitálového trhu, členom Výkonného výboru Fondu národného majetku, pripravoval stratégiu nutnej ekonomickej transformácie. V novembri 1989 spoluzakladal KDH v regióne východného Slovenska. Od roku 1998 zastával funkciu podpredsedu KDH pre ekonomiku. Tragicky zahynul pri autonehode v katastrálnom území obce Tesárske Mlyňany. Bol šéfredaktorom oficiálneho časopisu Gréckokatolíckej cirkvi na Slovensku Slovo (náboženský časopis), vedúcim redaktorom časopisu pre kresťanskú kultúru Verbum, zakladajúcim členom Spolku sv. Cyrila a Metoda, v 1991, bol členom výboru Spolku sv. Vojtecha v Trnave a členom ekonomickej rady Košického apoštolského exarchátu.

Tvorba

Svoje prvé diela začal uverejňovať v roku 1971, knižne debutoval v roku 1984 zbierkou Na linke dôvery. Vo svojej tvorbe využíval náboženské a kresťanské motívy, odsudzoval konzumný spôsob života a materializmus. Venoval sa písaniu meditatívnej, intímnej a občianskej lyriky, je tiež autorom rozhlasových literárnych pásiem a kompozícií, ale tiež televíznych scenárov (Nedeľná chvíľka poézie). Vo svojom vydavateľstve Slovo, ktoré založil v roku 1990 vydal 50 knižných titulov, medzi ktorými bola poézia, próza, antológie, zborníky poézie, ale tiež drámy od mladých východoslovenských spisovateľov.
Nogna

Poloha

Obec má rozlohu 6,11 km². Najvyšší bod je položený 623 m n. m. a najnižší bod 497 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Choč (geomorfologický podcelok)

Vymedzenie

Masív dominantného vrchu Veľký Choč zaberá západnú časť pohoria, severne od Ružomberka. Na severe susedí Oravská vrchovina, východným smerom pokračujú Chočské vrchy podcelkom Sielnické vrchy a na juhu je mierne zvlnená Liptovská kotlina, ktorá je súčasťou rozsiahlej Podtatranskej kotliny. Západným smerom určuje hranicu so Šípskou Fatrou (podcelkom Veľkej Fatry) sedlo Brestová a potoky Likavka a Jasenovský potok.

Ochrana prírody

Veľká časť tohto územia patrí do národnej prírodnej rezervácie Choč, plošne menšie sú prírodná rezervácia Kunovo, prírodná pamiatka Lúčanské travertíny a národná prírodná pamiatka Lúčanský vodopád. Kultúrnou pamiatkou je na južnom okraji situovaný Likavský hrad.

Doprava

Západným okrajom územia vedie v trase cesty I/59 európska cesta 77, spájajúca Budapešť s Krakovom.
Klam

Klam je mylná predstava nezodpovedajúca skutočnosti, pretvárka, podvod, klamanie.
Espreso (káva)

Espreso alebo espresso je nápoj pripravený v espreso kávovare z jemno namletej kávy a vody.
Lucy-le-Bois

Poloha

Obec má rozlohu 10,59 km². Najvyšší bod je položený 350 m n. m. a najnižší bod 199 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avatára

Avatára (v sanskrite avatára, v hindčine avtár) alebo zriedkavo avatar je v hinduistickej filozofii inkarnácia vyššej bytosti (déva) alebo najvyššej bytosti (boh) na Zemi.
Sanskritské slovo avatára (zriedkavo sa vyskytuje aj sanskritský tvar avatara) doslova znamená zostúpenie, a to najmä zostúpenie boha na zem.
V hinduizme sa výraz avatára používa najčastejšie na označenie inkarnácií bohov Višnu alebo Ganéšu. Termín avatar používajú aj stúpenci iných (dharmických) náboženstiev na označenie pozemských inkarnácií iných božstiev, napríklad Ježiša.
Tuttlingen (krajinský okres)

Geografia

Krajinu okresu Tuttlingen tvorí pohorie Švábska Jura (Schwäbische Alb). Okresom preteká rieka Dunaj. Najvyšším bodom je tu vrch Lemberg (1015 m). Okres má dĺžku 31 km (z východu na západ) a 38 km (zo severu na juh).
Roy Amara

Profil

Je prezidentom konzultačnej a výskumnej firmy Institute for the Future v Menlo Park v Kalifornii v USA. Je programovým riaditeľom Strategic Decision Group v Menlo Park v Kalifornii v USA. Zastával funkciu viceprezidenta Stanford Research Institute. Zaoberá sa metodológiou prognózovania a futurológie, problémami informačných systémov, technológie a komunikácie, kontrolnými systémami, komunikačnými sieťami, sociálnym prognózovaním a výskumom budúcnosti.

Knihy

Amara, Roy, Lipinski, Andrew J.: Business Planning for an Uncertain World. Pergamon, 1983

Kapitoly v knihách

Amara, Roy: Probing the Future. In: Fowles, Jib (editor): Handbook of Futures Research. Greenwood Press, Westport, Connecticut, London, England 1978

Publikácie

Amara, Roy: Some Methods of Futures Research. Working Paper WP-23. Institute for the Future. Menlo Park, California 1975
Amara, Roy: Toward the Year 2000. National Priorities. Institute for the Future. Menlo Park, California 1981
Amara, Roy: Twelve Emerging Technologies for the 1990s.Institute for the Future. Menlo Park, California 1986

Články

Amara, Roy C.: The Futures Field: Searching for Definitions and Boundaries. Futurist, February 1981
Amara, Roy C.: The Futures Field: How to Tell Good Work from Bad. Futurist, April 1981
Amara, Roy C.: The Futures Field: Which Direction Now ? Futurist, June 1981
Mozog

Mozog (lat. encephalon ← z gr. enkefalon, en- v, kefalos hlava) je orgán, ktorý slúži ako centrum nervovej sústavy všetkých stavovcov a väčšiny bezstavovcov – iba niektoré bezstavovce, ako napríklad špongie, medúzy a hviezdice nemajú mozog, aj keď roztrúsené nervové tkanivo je u nich prítomné. Nachádza sa v hlave, zvyčajne blízko primárnych zmyslových orgánov. Mozog je najkomplexnejším orgánom tela stavovcov. U priemerného človeka sa mozgová kôra (najväčšia časť) skladá z 15 – 33 miliárd neurónov, pričom každý z nich komunikuje pomocou synapsií s ďalšími niekoľkými tisícmi neurónov. Hmotnosť mozgu dospelého človeka je približne 1400 g.

Mozog človeka

Mozog človeka je zložité zoskupenie vyšších a najvyšších nervových centier, ústredný orgán nervovej sústavy človeka.
Skladá sa z niekoľkých oddielov, ktoré sú uložené v lebečnej dutine. Jeho hlavná časť (mozog v užšom zmysle, veľký mozog) je koncový mozog. Jeho nižšie oddiely sa súborne nazývajú mozgový kmeň.
Prostredné závity na mozgovej spodine v koncovom mozgu patria k čuchovému mozgu, ktorý je výrazne vyvinutý u niektorých cicavcov.
Časť mozgu nazývaná predĺžená miecha je plynulým pokračovaním chrbticovej miechy.
Benkove ostrovy

Benkove ostrovy je skupina dvanástich malých ostrovov (0,6 ha), ktoré sa nachádzajú vo vodnom diele Gabčíkovo južne od Bratislavy, západne od obce Kalinkovo. Boli vybudované v rokoch 2006 a 2007 ako súčasť protipovodňovej ochrany Bratislavy. Ich umiestnenie a štruktúra bola navrhnutá po dohode s úradmi životného prostredia a mali by slúžiť ako náhrada za zničené biotopy pri výstavbe vodného diela Gabčíkovo, prioritne ako hniezdisko vodného vtáctva.
Madhva

Madhva (1199 - 1278) bol indický filozof, predstaviteľ védánty.
Zastával pluralizmus. Stvorenie podľa Madhvu sa nemôže uskutočniť z ničoho, ale všetko závisí od nezávislého Boha.
Hradní kopec Litice

Geológia

Geomorfologicky vrch spadá do celku Podorlická pahorkatina, podcelku Žamberská pahorkatina, okrsku Litický hřbet a podokrsku Chlumský hřbet.
Commander (singel)

Zloženie hudby

„Commander“ je electro – house – R&B skladba, ktorá má bežné tempo 125 BPM. Napísali ju Kelly Rowland, Rico Love, David Guetta a Sandy Vee. Text piesne je zameraný na témy okolo vlasov, módy a súťažení z ďalšími ženami. Guetta takisto produkoval syntetizátorové tanečné beaty, ktoré su podobné aj v jeho ďalších skladbách ako „Sexy Bitch“ či „Boom Boom Pow“. Záver skladby bol porovnávaný s niektorými nahrávkami hip-hopového producenta Timbalanda.
Rozčlenenosť formy

Rozčlenenosť formy je vlastnosť frazém kolokačného typu. Spočíva v tom, že frazéma pri svojej významovej celostnosti pozostáva najmenej z dvoch slov: mať ostrý jazyk, hra s ohňom, ani byľku, nič po nič, ešteže čo. Porov. viacslovnosť/nadslovnosť frazémy
Feissons-sur-Isère

Poloha

Obec má rozlohu 12,1 km². Najvyšší bod je položený 2 482 m n. m. a najnižší bod 394 m n. m.

Obyvateľstvo

Počet obyvateľov obce je 572 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Velleminfroy

Poloha

Obec má rozlohu 6,02 km². Najvyšší bod je položený 379 m n. m. a najnižší bod 278 m n. m.

Obyvateľstvo

Počet obyvateľov obce je 273 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Powaqqatsi

Zaujímavé

Powaqqatsi znamená v jazyku Indiánov kmeňa Hopi „život v premene“.
DocBook

DocBook je značkovací jazyk pôvodne určený na tvorbu technickej dokumentácie, ale možno ho použiť aj na tvorbu iných dokumentov. Udržiava ho a štandardizuje technická komisia DocBook v rámci OASIS.
DocBook má verzie SGML a XML. Pôvodne vzniklo ako aplikácia SGML, ale neskôr sa pridala aj ekvivalentná aplikácia XML, ktorá sa dnes už používa častejšie. (Aplikácia XML vznikla zároveň s verziou 4 aplikácie SGML, má rovnaké číslovanie verzií.)
V minulosti využívala DocBook najmä komunita open source. Príkladom použitia je Linux Documentation Project, referencie API GNOME a GTK+, a dokumentácia jadra Linuxu. V posledných rokoch sa však rozšíril a čoraz viac organizácií používa DocBook na dokumentovanie všetkého svojho softvéru. Na základe DocBook XML vzniklo aj niekoľko komerčných dokumentačných nástrojov.
Norman Walsh a vývojový tím DocBook Open Repository udržiavajú množinu štýlov DSSSL a XSL na generovanie výstupov vo formátoch HTML, FO/PDF, RTF, manuálových stránok a HTML Help. Walsh je aj hlavným autorom knihy DocBook: The Definitive Guide, oficiálnej dokumentácie jazyka DocBook. Táto kniha je dostupná pod licenciou GNU FDL a v tlačenej podobe.

V skratke o čo ide

Zjednodušene povedané (ako bude vidieť na nasledujúcom príklade), pri písaní dokumentu sa pisateľ vôbec nestará, ba dokonca ani nemôže, ako bude výsledný dokument typograficky vyzerať. Pri písaní ho zaujíma iba logická stavba dokumentu. Výsledný formát sa získava pri transformácii, pri ktorej sa podľa určenej formy prekladajú štruktúry z DocBook-u do výsledného formátu (napr.: PDF, manual page, HTML, TeX, ...).

Príklad

<book id="kniha1">
 <title>Jednoduchá kniha</title>
 <chapter id="kapitola1">
   <title>Kapitola 1</title>
   <para>Čaute všetci!</para>
   <para>
   Čo takto ešte jeden odsek? Ako bude asi odsadený? Netrápime sa,
   to bude riešiť <glossterm>procesor</glossterm><footnote><para>rieši preklad xml
   DocBook dokumentu do iných formátov, ako PDF a podobne.</para></footnote>
   </para>
   <para>
   V predchadzajucom odseku je slovo procesor "otagované" pre odloženie
   do slovníku a zároveň je k nemu pridelená i poznámka pod čiarou. Klasický preklad
   na PDF ho štandardne označí indexom a vysvetľujúci text vloží pod čiaru.
   </para>
 </chapter>
</book>
Viville

Poloha

Obec má rozlohu 2,93 km². Najvyšší bod je položený 95 m n. m. a najnižší bod 37 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Paternoster (výťah)

Paternoster (oficiálne obežný výťah) je druh osobného výťahu s nepretržitou reťazou kabín. Je to vertikálne dopravné zariadenie pracujúce na plynulom obežnom princípe.

Princíp

V jednej výťahovej šachte sú dva rady kabín, z ktorých sa jedna pohybuje smerom nahor a druhá nadol. Jednotlivé kabíny nie sú umiestnené tesne nad sebou. Vzdialenosť medzi nimi je taká, aby kabína v oblasti úvrati (kde sa začne pohybovať do boku a jej zvislý pohyb sa spomaľuje až k okamihu zastavenia a ihneď prejde vo zvislý pohyb opačným smerom, viď schéma) nenarazila do kabíny predchádzajúcej alebo nasledujúcej. Tak možno nepretržite odbavovať cestujúcich, ktorí môžu kedykoľvek nastúpiť a kedykoľvek vystúpiť v ľubovoľnom podlaží. Na konci smerové dráhy Paternoster sú kolesá, pozdĺž ktorých sú obtočené závesné reťaze kabín. Kabína sa tak v pivnici či v strojovni (v úvrati) posunie do opačného dopravného smeru. Kabína sa teda nepreklopí, ale len sa horizontálne presunie (v skutočnosti sa pohybuje po polkružnici, viď schéma). Paternoster je vybavený senzormi, ktoré ho zastavia v prípade, že by pasažier uviazol medzi kabínou a vchodom.

Využitie

Prvý obežný výťah na svete bol inštalovaný roku 1884 v Londýne. Paternostery ale boli inštalované predovšetkým v prvej polovici 20. storočia. Najvhodnejšími objektami pre jich využitie sú veľké administratívne budovy, napríklad banky, ministerstvá, úrady a školy. V mnohých z nich slúžia dodnes.
Názov pochádza z modlitby Pater noster, pravdepodobne preto, že je súčasťou modlitby ruženca, ktorého korálky vzdialene mechanizmus paternostera pripomínajú. Možný je však aj odkaz na stredoveké modlitebné šnúry, tzv. paternostery, ktoré ruženec historicky predchádzajú a na ktorých sa modlil práve rad modlitieb Otčenáš (lat. Pater noster).

Výhody a nevýhody

Výhodami obežného výťahu oproti bežnému sú vysoká prepravná kapacita, energetická nenáročnosť, spoľahlivosť a rýchlosť použitia, ktorými sa paternoster blíži pohyblivým schodom.
Nevýhodou je naopak praktická nemožnosť prepravovať telesne postihnuté osoby a malou rýchlosťou spôsobená problematická použiteľnosť vo výškových budovách na väčšie medzipodlažné vzdialenosti. Cez svoje výhody sú paternostery na ústupe. Nové sa nestavajú a staré sa buď rekonštruujú alebo sa nahrádzajú výťahmi.

Paternoster na Slovensku

Funkčný paternoster možno vidieť v budove Slovakotexu v Trenčíne, v budove ŽSR, na Ministerstve dopravy a na Ministerstve pôdohospodárstva v Bratislave, v budove Technickej univerzity v Košiciach.
Filipínske národné futsalové družstvo mužov

Vrcholné podujatia

Filipínske družstvo sa ani raz nekvalifikovalo na majstrovstvá sveta FIFA.
majstrovstiev Ázie sa zúčastnilo 3-krát, prvý raz v roku 2004 v Macau. Po štyroch prehrách skončilo už v základnej skupine. O rok neskôr v základnej skupine dokázalo bodovať po remíze s Macaom. V následnej skupine o umiestnenie ešte zvíťazilo nad Bhutánom a skončilo celkovo na delenom 17. až 20. mieste. Po ročnej prestávke sa dokázalo kvalifikovať na 9. majstrovstvá Ázie, ktoré sa konali v Japonsku. Družstvo na nich skončilo rovnako už v základnej skupine, keď dokázalo bodovať iba po remíze Tadžikistanom. Z ďalších kvalifikácií sa už na ázijský šampionát nedokázalo prebojovať.
Na regionálnych majstrovstvách Juhovýchodnej Ázie zaznamenalo najlepšie výsledky v rokoch 2009 a 2010, keď skončilo štvrté. V roku 2009 v súboji o bronz prehralo tesne s Indonéziou. 2-krát sa zúčastnilo aj futsalového turnaja Východoázijských hier, na ktorom skončilo zakaždým už v základnej skupine.
Saint-Juvat

Poloha

Obec má rozlohu 17,41 km². Najvyšší bod je položený 71 m n. m. a najnižší bod 13 m n. m.

Obyvateľstvo

Počet obyvateľov obce je 644 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Kotnov

Kotnov je jediná zachovalá veža táborského hradu, ktorý založil Přemysl Otakar II. na ochranu mesta Hradiště ako mestský hrad. 
Stojí vedľa neskorogotickej Bechyňskej brány. Má kruhový pôdorys. Pomenovaný je podľa rytiera Kotena, toto meno použil Václav Hájek z Libočan. 
Kotnov je rovnako ako Stará radnica na námestí v Tábore od roku 1962 vyhlásený za národnú kultúrnu pamiatku.
Secondigné-sur-Belle

Poloha

Obec má rozlohu 24,39 km². Najvyšší bod je položený 83 m n. m. a najnižší bod 42 m n. m.

Obyvateľstvo

Počet obyvateľov obce je 548 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aemilianus

Aemilian(us) alebo Marcus Aemilius Aemilianus, narodený medzi rokmi 207 – 214, bol rímsky cisár, ktorý vládol od júla do septembra roku 253 po Kr. (podľa jedného prameňa 88 dní).
Aemilianus pochádzal zrejme z Mauritánie a pred svojou proklámaciou za cisára mal už za sebou úspešnú kariéru – stal sa okrem iného senátorom a dodatočne ho zvolili za konzula. Za vlády Treboniana Galla (251 – 253) dosiahol vo funkcii moesijského legáta čiastočný úspech v bojoch s Gótmi, načo ho vojaci vyhlásili asi v júli 253 za cisára. Aemilianus hneď vytiahol do Itálie, aby si vynútil uznanie svojej vlády, a pri Interamne blízko Ríma sa postavil proti armáde Treboniana Galla, ktorá onedlho prešla na jeho stranu, cisára aj so synom Volusianom zavraždila, a keď Aemiliana uznal aj senát, zdalo sa, že jeho moc je zaistená. Situácia sa však nečakane obrátila, keď do udalostí zasiahli légie v Raetii a Noriku, verné doterajšiemu cisárovi. Ich veliteľ Valerianus sa sám vyhlásil za imperátora podobne ako kedysi Aemilianus zamieril do Itálie. Po necelých troch mesiacoch na rímskom tróne Aemiliana v septembri zabili vlastní vojaci pri Spoletii.
Salies-de-Béarn (obec)

Poloha

Obec má rozlohu 52,08 km². Najvyšší bod je položený 202 m n. m. a najnižší bod 28 m n. m.

Obyvateľstvo

Počet obyvateľov obce je 4 940 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Carnoy

Poloha

Obec má rozlohu 3 km². Najvyšší bod je položený 126 m n. m. a najnižší bod 79 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saffloz

Poloha

Obec má rozlohu 8,65 km². Najvyšší bod je položený 815 m n. m. a najnižší bod 619 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jantárový ďalekohľad

Dej

V záverečnom diele príbehu Lyry a Willa sa dočkáme napínavého vyvrcholenia. Lyra sa spolu s Willom pomocou magického noža dostávajú do tajomných svetov. Pri hľadaní podstaty záhadného prachu im pomáha aj doktorka Mary Maloneová. Lyrin otec, lord Asriel, sa zatiaľ pripravuje na posledný veľký boj s Vládcom.

Ocenenia

Trilógia Zlatý kompas, Magický nôž a Jantárový ďalekohľad získala cenu Nibbie, čo je knižná podoba amerických filmových Oscarov. V roku 2002 dostal Jantárový ďalekohľad ako prvá detská kniha v histórii Whitbreadovu cenu za najlepšiu britskú knihu roka. Na motívy knihy Zlatý kompas bol taktiež nakrútený rovnomenný film v réžii Chrisa Weitza s hviezdnym hereckým obsadením.
Marcq-en-Barœul

Poloha

Obec má rozlohu 14,04 km². Najvyšší bod je položený 51 m n. m. a najnižší bod 16 m n. m.

Obyvateľstvo

Počet obyvateľov obce je 38 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voultegon

Poloha

Obec má rozlohu 17,41 km². Najvyšší bod je položený 176 m n. m. a najnižší bod 94 m n. m.

Obyvateľstvo

Počet obyvateľov obce je 550 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
EVO1/o

Opis

Vozeň bol vytvorený odvodením z typu EVO1. Ide o plne nízkopodlažný motorový električkový vozeň s dĺžkou 15 m s dvoma otočnými podvozkami. Typ EVO1/o je jednosmerný (kabína vodiča na jednom čele), ale obojstranný, takže disponuje celkom siedmimi dverami v oboch bočniciach (z toho prvé dvere za kabínou vodiča jednokrídlové, 4 na jednej strane, 3 na druhej strane). Električka je spájaná zadnou časťou s druhým vozňom rovnakého typu do obojsmernej súpravy. Salón pre cestujúcich s kapacitou 158 miest (z toho 30 miest na sedenie) je klimatizovaný a disponuje Wi-Fi pripojením a USB portmi na nabíjanie elektronických zariadení.